
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

13. számú előterjesztés

Alsónyék Község Önkormányzata Képviselő-testületének 2025. február 11-én
08.00 órakor megtartandó ülésére

A Gazdasági és Szociális Bizottság beszámolója a vagyonnyilatkozatételi eljárással kapcsolatban

	
Előterjesztő: Molnár István GSZ Bizottság elnöke

Készítette: Takaróné dr. Mihó Beatrix mb.hatósági irodavezető

Törvényességi ellenőrzést végezte: Dr. Firle-Paksi Anna aljegyző

Tárgyalja:
Gazdasági és Szociális Bizottság 2025.02.11.



Tisztelt Képviselő-testület!
Magyarország helyi önkormányzatokról szóló 2011. évi CLXXXIX. tv. 39. § (1) bekezdése értelmében a polgármester és az önkormányzati képviselő megválasztásától, majd ezt követően minden év január 1-jétől számított harminc napon belül vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének (e § tekintetében együtt: hozzátartozó) a melléklet szerinti vagyonnyilatkozatát

A képviselő-testület és szervei szervezeti és működési szabályzatáról szóló 2/2011.(II.15.) önkormányzati rendelet 2. mellékletében kapott feladatkörében eljárva a polgármesteri és képviselői vagyonnyilatkozatok vizsgálatát a Gazdasági és Szociális Bizottság végzi. 

Tájékoztatom a tisztelt képviselő-testületet, hogy a polgármester úr és a képviselő-testület tagjai vagyonnyilatkozat-tételi kötelezettségüknek a maguk és hozzátartozóik vonatkozásában 2025-ben is eleget tettek. 

A vagyonnyilatkozatokat a Bátaszéki Közös Önkormányzati Hivatal Alsónyéki Kirendeltsége nyilvántartásba vette, és gondoskodik azok megfelelő kezeléséről.

Kérem a tájékoztató szíves tudomásulvételét. 

Határozati javaslat:
tájékoztató a vagyonnyilatkozat-tételi kötelezettségekről

Alsónyék Község Önkormányzatának Képviselő-testülete a polgármester és a képviselők 2025. január 31. napjáig esedékes vagyonnyilatkozat-tételéről szóló tájékoztatót megtárgyalta és azt tudomásul veszi.

Határidő: azonnal
Felelős: Dr. Firle-Paksi Anna aljegyző

